
“Bavê ntin Ci 
jêr îşfenceyê 
de çavên xwe 
ji dest dan”. 

Ere dengê Kurdistana Iranê ye 

Roja 27'ê Cozerdanê, salvegera avakirina Radyo Dengê Kurd- 
istana îranê bû. Ew Radyoya ku di 27'ê Cozerdana sala 1359 
(Hezîrana 1980'î ] de bi peyama şehîd Dr. Qasimlo dest pêkir, 
û karî di heyamek kêm de, ciyê xwe di nav her malekî Kurd 
de veke. Di rastî de avakirina vê radyoyê deskevtek giring bo 
PDKÎ û gelê Kurd li Kurdistana Rojhilat de bû. Em bi dil û can 
vê rojê pîroz dikin, û serê hurmetê bo xebatkarên wê ditevînin. 
Desteya Weşana Agirî 



PDKÎ: Hilbijar- 
tina serkomariyê 
ne rewa ye © 



Buhara Turkî ne 
di rê de ye ...» 0 



Roja cîhaniya Pe- 
naberan 


"•» 0 


Rûhanî nabe bibne serkomar 


Lê Rûhaniyek bi navê Rûhanî bû serkomar 


Hilbijartina serkomariyê di 
îranê de birêve çû, û Rûhanî 
bû serkomarê rejîma îranê û 
bo heyamê çar salên din wê 
serkomarê rejîmê be. 

Piştî vê hilbijartina ne de- 
mokratîk ku di rastî de ber- 
bijarên rastîn ê xelkê nekarîn 
têde beşdariyê bikin, PDKÎ jî 
di vê derheqê de daxûyaniyek 
der kir û birêz sekreterê giştî 
ê PDKÎ jî hevpeyvînek bi roj- 
nameyên Kurdistan û Agirî re 
pêk anî, ku deqê her duyan jî, 
di rûpela 2 û 3 de hatiye û zan- 
yariyên zêde di vê derheqê de 
hatine dan. 



Agirî di malpera www. 
kurdistanmedia.com 
de bixwînin 



Parlemetoya 
Kanada biryarek 
dîrok da 

PDKI derheq bidawîhatina 
hilbij artinê daxûyaniyek 

derkir 






Şehab Xalidî 

L i gorî serjimêriyên re- 
jîmê, zêdetir ji %70 ji xelkê 
welatê me beşdarî li deng- 
dana vê carê de kirin. Gelo ratsî 
ew yek tê wateya serkevtina re- 
jîmê, û şikesta opozisyona îranê, 
gelo çima vê carê meşên ner- 
azîbûnê li îranê de dets pêneki- 
rin û basa dexelkariyan di gorê 
de nebû, çima rejîm ew qas basê 
demokratîkbûna vê hilbijartinê 
dike û rojavayî jî vê serkevtinê 
li xelkê îranê û li Rûhanî pîroz 
dikin, gelo ma Rûhanî wê bikare 
îrana îzolebûyî ji vê rewşa pirr 
dijwar de derxîne, eva û gellek 
pirsên din bêguman di mêjiyê her 
azadîxwazekî de pêk tên û hew- 
cehî bi bersivdanê hene. 

Bê guman rejîma îranê vê 
maşkanêya hilbijartinê wek 
serkevtinek ji xwe re dihesibîne 
û îdiaya demokratîkbûna vê hil- 
bijartinê dike, lê di rastî de gu- 
man li na demokratîkbûna vê 
hilbijartinê de nine, û retkirina 
kêrhatîbûna gellek berbijaran 
nîşaneya vê ratsiyê ye, û demekê 
ew hilbijartin wek hilbijartineke 
rewa tê hesibandin ku tu kes li jêr 
zextên curbicur bi sedemên cur- 
bicur neçar nemîne ku deng bide. 

Ji aliyek din ve direngxistina hil- 
bijartina civata gund û bajaran 
jî siyasetek din ya rejîmê bû ku 
bikare di rojek wek 24'ê Cozer- 
danê di gel hilbijartina serkom- 
ariyê birêve bibe, hilbijartina 
civata gund û bajaran jî pêkve 
birêve birin, û eva yek ji sedemên 
beşdariya %72 ya xelkê (li gorî 
serjimêriya wezareta navxwe ya 
rejîmê} di hilbijartinê de bû. 

Bê guman Rûhanî jî li rewşek 
weha de ku îran bi tewahî îzole 
bûye û pêgeha xwe ji dest daye, 
renge bikare bo heyamekê 
kêm xelkê navxwe û welatên 
Ewrûpayî bi dirûmên bê binge 
ve mijûl bike, lê jiber ku biryara 
dawiyê di dest Xamineyî de ye, 
lewra ew jî wek Xatemî wê bêje 
xelkê îranê ku ez ji "tedarokatçi- 
yekê" zêdetir tu tişt nebûm!. 

Hemwelatiyên rêzdar! 
Azadîxwazên îranê! 

Komeleyên xelkê Kurdis- 
tanê! 

Rejîma Komara îslamiya îranê li 
gorî bernameyên darêtî rojî 24'ê 
Cozerdana sala 1392'an a rojî, 
binav hilbijartina serkomar û 
hilbijartinên civata gound û ba- 
jaran birêve bir. 

Ev hilbijartin di rewşekê de ha- 
tin birêve çû ku jeribandina 
wan cur hilbijartinan û be en- 
cambûna wan bo piraniya xelkê 
û hêz û aliyê siyasî ên opozi- 
syonê û heta neraziyên nav des- 
thiletê jî derkevtibû, lewra bi 
awayek mînak û bi qasek nêzîk 
bi tewahiya aliyên opozisyonê 
beşek ji neraziyên nav deshilatê, 
maşkanêya hilbijartinê tehrîm 
kirin. 

Bherfirehbûna vê baykotê bi 
qasekê bû ku rêjîm bi tewahî 
jê nîgeran bû û rêberê rtejîmê 
neçar ma ku daxwaza vê yekê 
bi ke ku ewên ku ûiştewaniya 
rejîmê jî nakin, bi xatira welat 
beşdariyê di hiulbijartinan de 
bikin. 

Bi kiryar jî curek mohendsiya 
binav hilbijartinê kir û pilanên 
weha darêtin ku heya radeyekê 
neraziyên nav bazneya rejîmê 
jî, bi beşdarîkirin û berhevbûna 
li ser sindûqên dengdanê razî 
biuke. Evaj di demekê de bû 
ku pêştir civata bobedar tenê 
kêrhatibûna 8 kes ji wan peji- 
randibû, ku bi tewahî moreyên 
destê Xamineyî bûn û derçûna 
her yek ji wan bû xamineyî tu 
ferq û cudahiyek nebû, bona vê 
ku di pêvajoya hiulbijartinan de 
neçar bi piştewanî ji kesekê nebe 
û hewce bi destkariya sindûq 
û guhertina dengan neke. Cuda 
ji vê yekê, bona vê ku xelkê ber 
bi sindûqên dengdanê rakêşe 
û tûj bike ku maşkanêya hilbi- 
jartinên serkomariyê û hevdem 
di her bajar û cihekê, li yek cih û 
di yek dem de li gel hilbijartinê 
civata bajar û gundan de birêve 
bir, da ku wehga nîşan bide ku 
beşdariya xelkê pêşwaziyê li hil- 
bijartina serkomarî û piştewabî 


ji vê rejîmê ye, lewra di rûçik 
de deng wergirtin û deng he- 
jmartinek bê arîşe û di rastî û 
di kakil de hilbijartinek nede- 
mokratîk birêve çû. 

Rejîma Komara Îslamî ku şexsê 
Xamineyî ji bê arîşe birêve çûn û 
beşdariya beşek zêdetir ji xelkê 
di vê maşkanêyê de, rezamendi- 
ya xwe nîşan dan û beşdariya 
36 milyon kesî di vî hilbijartinê 
de bi piştewaniya xelkê nîşanda 
û bi pêçkirina helwêsta tehrîmê 
danan. 

Hewceye ku bê gotin, li gor ama- 
rên rejîmê 56 milon kes di îranê 
de xwediyê marcên dengdanê 
ne û li vê rêjeyê jî, 36 milyon 
kes çûne ser sindûqên dengdanê 
û derxist ku nêzîk bi 20 milyon 
kesên ku xwediyê mercên deng- 
danê ne, ji beşdarîkirina hilbi- 
jartinê xwe parastine. 

Ji vê 36 milyon dengan jî her 
li gor ragehandina Wezareta 
Navxwe, nêzîk bi yek milyon û 
300 hezar dengên betal hebûne, 
ev amarên han nikarin îdîaya re- 
jîmê bona beşdariya %72 xelkê 
di bê hilbijartinê de biselimîne. 
Eva jî ron e ku, beşek zaf ji wan 
ku di hiulbijartinan de beşdarî 
kirin, ne bona piştewabiya ji re- 
jîmê, jiber ku bona NA gotin bi 
rejîmê û dengdan bi berbijarekê 
bû ku wê meremê derbixe. 

Li pevajoya piropagendeya hil- 
bijartinê de, berbijarên vê, ser- 
barê rexne ji kiryarên dewleta 
berê, hindek soz û belê dan ku 
rewşa aloz ya aboriya welat 
û jiyana xxelkê ber bi başiyê 
diben û arîşeyên wan tevî ci- 
hana derwe çareser dikin. Eva jî 
di demekê deye ku her di pêva- 
joya teblixatên hilbijartinê de 
bi çend caran berbijarên mohre 
hatin haydarkirin ku sozên weha 
neden û li mijarekê nebêjin ku di 
deshilata serkomariyê de nîne, 
bi kiryar û heya qasekê jî li gor 
yasayê, serkomar di rejîma Ko- 
mara Îslamî ya îranê de, bi tenê 
birêweberê fermana rêberî ye û 
tu bandorek di siyaset danan û 
biryarên girin de nîne. 

Hekî em weha danên ku îdîayên 
rejîmê derheq beşdariya xelkê di 
hilbijartinan de rast e, dibe eva 
jî liber çav bê girtin ku hem di 
îran û rejîma berê jî de û hem jî 


di welatên cîran û bin deshilat- 
dariya dîktatoran de gellek hilbi- 
jartin birêve çûn ku encama pitir 
ji %90 beşdarî bo rejîmê derdix- 
ist, lê dema ku helwêsta dijî dîk- 
tatoran derket holê, li wan rêjeya 
xelkê nek tu xeberek nebû, belkî 
rast berawajî derçû. 

Ewên ku bi vî rewşê û bi serkev- 
tina hilbijartina mohendsîkirî 
yê rejîmê dilxweş in û tana ji 
baykot û baykotkiriyan didin, 
hewce ye evê li berçav bigirin 
ku dabeşkirina xelkê bi deng- 
der û baykotkeran ku her du jî 
helwesta Na gotin bi rejîmê bû, 
derbê ji yekrêziya xelkê didin 
ku pêşeroj jî vê yekê îsbat dike 
ku maşkanêyên weha, bandorek 
erênî li ser vebûna rewşa siyasî 
naxe, jiber ku biryarderê sereke 
di rejîma Komara îslam ya îranê 
de şêwazek weha bi qazancê re- 
jîmê û dirêjîdana deshilata wî ni- 
zane. 

Encama vê hilbijartinê û serkev- 
tina mohreya destnîşankiriyê 
wê, wate Rûhanî ku xwediyê 
piştewaniya çaksazîxwazan bû, 
bê vê ku xwe bi çaksazîxwaz 
bizane, ji aliyê hindek welatên 
Rojawayê we hat pêşwazîkirin 
bi vê hêviyê ku deriyên şifrekirî 
ên arîşeyên bingehî ên rejîmê 
tevî cîhana derwe veke û di en- 
cam de giwaşên aborî kêm bibin, 
çavnihêriya weha cuda ji vê ku 
helwêstek bilez, wateya vê tê ku 
arîşeyên wan welatan tevî rejîma 
Komara Îslamî ciyawaz in tevî 
daxwazên civakên xwelkê îranê 
ku birîtîne ji azadî, demokrasî, 
mafê netewî, yeksanî û dadper- 
werî, wekheviya jin û mîran di 
malbat û civakê de û eva jî tevî 
îdolojiya Komara Îslamî de na- 
teba ne, herçend pênaçe ku rejî 
ji siyaseta xwe ya berê paşekişê 
bike û pêşwaziyê ji welatên din 
bike rastî. 

Eva ku bo netewe û xelkê îranê 
girîng e, ev e ku baykotker rêzê 
bo îradeya beşdarbûyên hilbi- 
jartinan danên û dengder jî rêzê 
bû wan kes û partî û aliyê siyasî 
danên ku bi merema gotina “NA" 
bi rejîmê helwêsata baykota hil- 
bijartinan diyarî kirin. 

Rêzdar Mistefa Hicrî 


Y azdehemîn de- 

wreya hilbijartinan 
a serkomariya îranê 
roja înê 24'ê Cozerdana 
1392'an "Hezîrana 2013" 
birêve çû, û têde Hesen 
Rûhanî karî bi bidest- 
veanîna dengan li ser kur- 
siyê serkomariyê rûnê. Li 
pêwendî tevî vê bûyerê û 
bandora wê li ser pêşeroja 
siyasî ya rejîmê û rol û 
pêgeha wê li hevkêşeyên 
cîhanî û herêmî, û helwest 
û dîtingehên PDKÎ, roj- 
nameya Kurdistan û Agirî 
de gotûbêjek bi Mistefa 
Hicrî sekreterê giştî ê 
PDKÎ re encam daye, ku 
deqê wê bi vî awayî ye: 

1. Gelo hûn beşdariya %72 ji 
xelkê li hilbijartina serkom- 
ariyê û dengdana wan bi 
Rûhanî çawan dinirxînin? 

Divêt em sedema beşdariya 
xelkê di hilbijartinê de, û dana 
dengan bi Hesen Rûhanî, berî her 
tiştî, li nifrte û bêzariya xelkê îranê 
ji siyaset û programên bingehx- 
wazan (Ûsûlxwazan] de bibînin, 
ew siyaset û bernameyên ku bi 
taybetî li dehka borî de, welat di 
warê navxweyî û derekî de xis- 
tiye bonbestê de, û çi hêviyek bi 
baştirbûna rewşê, bi dirêjîhebûna 
deshilatdariyê ji aliyê vê girûpê 
ve, nehêlabû. Hesen Rûhanî he 
çend ser bi reformxwazan nîne, 
lê îdeyên 
wî di dema 
propagen- 
deyên hil- 
bijartinê de 
û bi taybetî 
rexnekirina 
eşkere ji 
siyaset û 
kiryarên heya niha ên bingehx- 
wazan li her warekî de, bû sede- 
ma vê ku xelk bi hêviya bicihanî- 
na sozên ku wî didan, dengên xwe 
bidin navbirî. 

Reformxwazan jî ku axavtin û 
sozên Ruhanî zêdetir li rasta- 
ya xwastekên xwe de didîtin, ji 
navbirî piştevanî kirin, û bi tay- 
betî rolê Mihemed Xatemî û Ref- 
sencanî li rakêşana dengê girûpên 
curbi cur ên reformxwaz û hi- 
jmarek ji bingehxwazên nerm- 
rew di vî warî de bandora xwe 
hebû. Herweha li vekişyana Arif 
ji pêşbaziya dengdanê jî alîkari- 
yek zêde bi avêtina dengan bi qa- 
zancê Rûhanî karî di berjewendi- 
ya vê piroseyê de be. Kiryarek ku 


berbijarên bingehxwazan ne tenê 
nekarîn ku wê bikin, belkû heta di 
dema gengeşeyên hilbijartinan de 
bi dijî hevdu propagende jî dikirin, 
bi vî awayî dengên wan bi tewahî 
ji hev bilav û parve bûn, û hêza 
rikeberiya bi Rûhanî re ji dest dan. 

Vê hilbijartinê û encamên wê, 
hinek rastiyên din jî eşkere kirin, 
ku ew jî ew bû ku serbarê vê ku 
reformxwazan dijberî bi hevre 
hebûn, lê li encama hemşêvriyên 
vê tevgerê bi hevre, li ser berbi- 
jarekê lihev kirin, li demekê de 


dijatiya selîqeyan li nav bingehx- 
wazan de ew qas tund bû, ku ew ji 
lihevkirinek weha bêpar kirin. 

2. Gelo hilbijartina Rûhanî, go- 
tina "Na" bi serkomariya rejîma 
îranê bû, yan qebûlkirina re- 
jîmê û lebêyk gotina bi daxwaza 
Xamineyî bû? 

Şaş e ku heke weha bê hizirki- 
rin ku hilbijartina Rûhanî gotina 
"Na” bi siyasetên rejîmê .Wîlay- 
eta Feqîh. bûye, belkû ya rast ew 
e ku Rûhanî hem peyrewê rêberî 
ye û wê siyaset û bernameyên wî 
jî bişopîne, tenê bi vê cudahiyê 
ku ew dê bi siyasetek nermtir û 
lojîktir wê bê qadê, da ku ew de- 
riyên ku li encama tundûtûjiyê û 
bi qewlê wî. bd exlaqiyan. li salên 


borî de, li ser îranê hatine daxis- 
tin veke, û rewşa welat ku li ser 
peqînê bû, kêmekê veke, wate 
wî dê rolê sûpapa cihê hilmê 
hebe, wate ew siyasetên ku kêm 
û zêde Xatemî û Refsencanî jî li 
dewreyên serkomariya xwe de 
sepandin û bi vî awayî karîn çend 
salan rojavayiyan hêvîdar bikin. 

3. Hûn ta çi qasekê difikirin ku 
encama vê hilbijartinê hevsû di 
gel pirojeyên mezin ên rejîmê 
û beyta rêberiyê bû? 


Heke tu dexelkariyeke berçav li 
avêtina dengan de rû nedabe, se- 
dem dikare ew be ku birêveberê 
hilbijartinê dewlet bûye û her- 
weha dewletê li heyeta çavdêriyê 
de rolek bingehîn hebû, û vê carê 
berevajiyê hilbijartina dewra de- 
hemîn a serkomariyê, herçend 
ku dewletê hevahengiyek weha 
li warê dexelkariya di hilbijartinê 
de nebû, belkû wek rikeberê 
bingehxwazan dihate hesibandin, 
û vê nakokiyê, encama dexelkari- 
yan zehmet , û nirxa wê jî, ji bo 
bingehxwazan çend hember dikir, 
û rejîmê şiyana dana nirxek weha 
tunebû, û li encama vê nîgeran 
bû, û heta mirov dikare bêje ku 
rejîmê çavnihêriya pêşwaziyek 
weha ji Rûhanî tunebû, lewra min 
guman heye ku hilbijartin û en- 


cama wê, hevsû di gel pirojeyên 
mezin ên siaysetdarêjiya rejîmê 
hatibe pilankirin. Bo Wîlayeta 
Feqîh hilbijartina her yek ji wan 
berbijaran ferq û cudahiyek weha 
tunebû. 

Her çawan ku her hemiyan û bi 
taybetî Rûhanî li dema propagen- 
deyên hilbijartinê de emegdariya 
tewaw ya xwe bi rêberiyê rage- 
handin, û herweha tawan û gune- 
ha hemû şaşî, û kêmasiyan xistin 
stûyê Ehmedînijad û dewleta 
wî, wek vê ku rêber tu rolek li 
wan hemû kirîzan de tunebûye. Li 
pêşerojê de jî Rûhanî li çarçoveya 
siyaset û rênimayiyên rêber de, 
wê erkê xwe bi cih bîne, lewra tu 
hewcehiyek bi vê hemû lihevkir- 
inê bi nirxek weha mezin tunebû. 

4. Hinek ji welatên rojavayî li 
helwestên xwe ên fermî yên 
berî hilbijartinê de, ew hilbijar- 
tin, na demokratîk û ne azad bi 
nav kiribûn, lê niha em dibînin 
ku bi eşkere pêşwazî ji encama 
vê kirine, gelo li siyasetên ro- 
javayiyan de guhertinek pêk 
hatiye? 

Di siayseta rojava de jî tu 
guherînek pêk nehatiye, jiber ku 
wan ew hêviya ku ji rejîmê he- 
bûne û li pêşerojê de jî, wê hebin 
ew e ku nîşandana nermiyê li pro- 
grama navikî û gihîştina rejîmê 
bi lihevhatinekê bi wan re ye. 
Rûhanî jî li propagendeyên hilbi- 
jartinê de de- 
riyê baxek kesk 
nîşanî wan da, 
û li vî warî de 
ew hêvîdar ki- 
rin, û mesele 
demokratîkbû- 
na yan nebûna 
hilbijartinê bo 

5. Li gorî wan peyamên ku ji 
aliyê civaka cîhanî ve hatin 
şandin, hûn fikir dikin ku He- 
sen Rûhanî wek serkomar, wê 
bikare çi guhertinan li siyas- 
etên navxweyî û derekî ên re- 
jîmê de pêk bîne? 

Me pêştir jî ew rastiya aniye ber 
bas ku serkomar her kesek be, 
bi qewlê Xatemî ji kirêgirtiyekê 
zêdetir nine, û qada manovra wî 
gellekî sînordar e, lewra heke di 
pêşerojê de guherînek li siayseta 
navxweyî û derekî de rû bide, 
dîsan jî çavkaniya 

xelkê welat jî li vî heyamî de, wê sebr û tehemulê bikin da ku ew îmamzade 
mo'cizeyekê biafirîne, di vî warî de opozisyona hiloşînerê rejîmê divêt zê- 
detir xelkê hişyar û serwext bike, û eva ku ew mo'cize wê ser bigre yan ne, 

carê divêt em li bendê bin. 


rojavayiyan nine. 

êdî hêdî tarîtî dihat û 
trombêlên erteşî ên şevitî 
,jî bêdeng bibûn, beşek ji 
daristanên "Wawan"ê bi agirê 
topxanê û roketbarana hêlîkop- 
teran agir girtibûn, û li nav tarî- 
tiyê de zêdetir jî xûya dikirin, 
erd xemgîn, esman û stêrk bi mij 
û dûman, li ber çavê min, derya 
cîhana xem, tewaw tarî bibû. Em 
heval bi hevre bûn ku ji nişkêve 
sîber û tarîtiya çend kesên qirêj û 
bi toz, li dewra agireke kêm şewq 
de derket, ew agir carna diteyisî, 
û ditemirî. Her sax be, te digot 
agirê cinan e. 

Mam Hêmin her wek 
helbestên xwe, gellek 
xweşikbû, û gotarnivîsand- 
inên wî jî ji helbestên wî, 
naziktir bûn, li nivîsên xwe 
de li dîtingeh û hûrbîniya xwe 
de, li hinek hereketên taybet bi 
xwe de gellek xweşik bû. 

Mam Hêmin bêy vê ku 
bixwe hest pê bike, 
mirovekî du karekter 
bû, wate di naveroka 
xwe de, du kesayeti- 
yê derekî û navxweyî 
ê 180 pile ji hev cuda 
bû. Ew di rûyê xwe 
de qirêj, lê li navxwe 
de, û li cîhana xwe ya 
me'newî de şarezayekî hûrbîn bû. 

Baş li bîra min de ye, ku li dema 
çavexwarinê û bêhnvedanê, dema 
ku rûxweş bû, yan pêkenokek 
vedigot û basa helbestekê dikir, 
yan bizarê kesekê dikir, hinek 
hereketên terdestane û akrobatîk 
ên weha encam didan, ku mirov 
ji huner û şiyana wî mirovî heyrî 
dima, belê agir, rengê agirê cinan 
dida, û ên ku li derdora agir, gellek 
qirêj bûn, û li dora agir dihatin 
û diçûn, hezaran û hezaran car 
perjîn be, yek ji wan kesên qirêj 



Mam Hêmin bû, carna dirabû ser 
piyan û hinek îşare didan û piştre 
dirûnişt, wê demê em jê dûr bûn 
û me dengê wî nedibihîst, lê dema 
ku em nêzîk bûn, em tê gihîştin ku 
Mam Hêmin 


ser ser û çavê wan hevalan, û li wê 
demê de, Mam Hêmin jî dûjineke 
xwexweyiyane avête ba, û carek 
din ew agir helkir, li wê demê de 
sê pêşmergeyên xwedî şiyan wate 
mele Xidir Kanî Zerdî, Birayîm 
Gullawî û Hacî Birbazî 



zik û xweşik ji hevalên xwe re 
tiştekî bas dike, û ên din jî kerr û 
mat, guhdariya gotinên Mam Hê- 
min dikirin, û weha çûbûne nav 
kûrahiya gotinên yektir, ku heya 
em gihîştin nêzîkî wan jî, wan 
hest bi hatina me nekirin, wan 
çaydanek reş danîbûne qeraxa 
agir, û hinek îstikanên qirêj jî cem 
agir ketibûn. 

Belê yê ku li ser piyan sekinîbû, 
Mam Hêmin bû, ku di wê demê de, 
ji nişkêve bayek bi ser agir de hat 
û çend piyûskên agir bilav kirne 


niha di jiyanê de nemane, gihîştne 
cem me, ew gellek zû berî nimêjê 
ji me veqetiyabûn û li germe ger- 
ma êrîşê de xwestibûn ku bi ha- 
wara me de bên, lê çi bi hewar de 
hatinik. Em hemû gihîştne cem 
hevdu, û li dewra hevdu kom bûn, 
û xemek giran li ser dilê min bû, 
min dixwast ku vê xemê bi kesên 
din re parve bikim, û min pey- 
amek gellek tall pê bû. 

Em weha li dewra wî agirî 
sekinîn, te digot ka bi sala ye me 
hevdu nedîtiye, û taze me hevdu 
nas kiriye, ew çaverê nebûn ku 


Em rvcfia fi cfeivra 
\vi agiri sefinîn, 
te cfigot ka bi safa 
ije me fievdu nedî~ 
tiye, û taze me 
fievdu nas firiye, 
ew çaverê nefnin 
fu em xeberef taff 
bidne wan. Ew bi 
dîtina me rûgeş 
bûn. 


em xeberek tall bidne wan. Ew bi 
dîtina me rûgeş bûn. 

Mam Hêmin û 
helbestvanê mezin 
û niyazpak ê Kurd 
kak Elî Heseni- 
yanî, û helbestvan 
û rojnamenûs kak 
Silêma Çîre û her- 
weha pêşmergê 
4 kevnar, Erîf 
Qadir mêh- 
vandarê me 
bûn, ku ne 
şokrî nebe, 
wê demê tu 
tişteke weha tunebû, ew her hemû 
kesayetiyên naskirî û xuya û cihê 
şanaziyê ê neteweya me bûn ku 
bona berêkaniya li hember zulm 
û zoriyê û parastina kerameta 
mirovî ya neteweya bindeste xwe 
ketibûne nav tarîkistana daristan- 
an û hawara xwe anîbûne ber çol 
û çiya, û deştên Kurdistanê, belê 
evne emegdarê neteweya xwe 
bûn ku li vê tarîtiyê de çavê me bi 
awayek din ew didîtin. 


Doma: R:3'ê 

wan guherînan wê Weliyê Feqîh be, ne serkomar. 

6. Erk û resaleta opozisyonê li pêşerojê de piştî 24'ê Cozerdana 1392'an çî ye 
û heya çi qasekî hûn fikir dikin, encama vê hilbijartinê, wê kar bo neyarên 
rejîmê zehmet û îza bike? 

Ez bawer im ku serkomarê nû, aliyê kêm wê bikare heya salekê xelkê îranê û ro- 
javayiyan li benda bi cih anîna sozên xwe de bendewar bihêle. Lewra Rojava wê li 
hizra peydakirina riya lihevkirinê, yan bidestve anîna poanên ne gellek berçav li 
pêwendî tevî mijara mehandina oranyomê de be. Û xelkê welat jî li vî heyamî de, 
wê sebr û tehemulê bikin da ku ew îmamzade mo'cizeyekê biafirîne, di vî warî de 
opozisyona hiloşînerê rejîmê divêt zêdetir xelkê hişyar û serwext bike, û eva ku ew 
mo'cize wê ser bigre yan ne, carê divêt em li bendê bin. 

Nerîna Lîder- 


an 


Parlemênta Kanada biryarek 

dîrokî da 


"Ew gera nû ya têkili- 
yan bi Bexdayê re 
dawî derfet e". 


"Hekî peyrewên 
Şêx Seîd ew bi tenê 
nehêştiban, îro em 
tûşî kêşeyên weha 
nedibûn, lewra em 
pişta Ocelan berna- 
din" 


"Erdoxan di kuştina 
34 ciwanên kurd de 
tawanbar e". 


"Tenê riya mana me, 
pêşkevtina aborî ye, 
jiber ku tenê dirûşmên 
derheq demokrasiyê 
têra mana me nakin”. 


R oja5'ê Hezîrana2013'an, 
di 25'mîn salvegera 
komkujiya girtiyên siyasî 
ên sala 1367'an(1988) li 
îranê, parlemênta welatê Kana- 
dayê weke yekemîn welat li ser 
astê cîhanê, di pêşqedemiyek 
dîrokî û biryarek cesûrane de, 
gelaleya komkujiya girtiyên siyasî 
ên sala 67'an (1988) ku ji aliyê 
“Kempêna komkujiya 88'ê" ve 
hatibû amadekirin, li gor yasa û 
pîvanên navnetewî weke cînayet 
li dijî mirovahiyê bi fermî naskir 
û piştre, roja l'ê Çileya pêşîn bi 
armanca hevderdî û hevxemî 
tevî malbatên kuştiyên vê cînay- 
etê, weke roja hevpêwendî digel 
girtiyên siyasî di îranê de diyarî 
kir. Her piştî vê biryarê jî, wezîrên 
Karûbarên Derve û karûbarên 
Penaberan di dewleta Kanadayê 
de, di daxûyaniyekê de hevxemi- 
ya xwe tevî malbatên wan kesan 
nîşan dan ku di dirêjahiya 34 sal 
temenê Komara Îslamî de, bi bê 
tawan hatine kuştin. 

Eşkere ye ku di demsala havîna 
sala 1367'an (1988) de, hevdem 
di gel rêkevtinnameya 598 a di 
navbera îran û îraqê de derheq 
bi davîanîna şerê 8 sale ya di 
navbera wan de, Xumeynî rêberê 
olî yê Komara Îslamî di fitwayekê 
de ragehand ku tewahiya girtiyên 
siyasî ên ku xwediyê dîtingehek 
cuda di gel Komara Îslamî ne bi- 
hên îdamkirin. Piştî vê fitwayê 


kuştara girtiyên siyasî dest pêkir 
û tenê di Hezîrana wê salê de bi 
hezaran girtiyên jin û mêr ên bê 
tawan bi bê dadgehîkirin hatin 
îdamkirin û li goristanên curbi- 
cur û di gorên bikom de hatin 
veşartin û bi vî awayî, rûpelek din 
ji cînayetên Komara îslamî a îranê 
hat hildan. 

Herçend tewahiya demsal û 
salên temenê Komara Îslamî a 
îranê, pir e ji cînayetên tirsnak, 
girtin, îşkence, teror û jinavbi- 
rina azadîxwaz û cudahizran li 
hindûr û derveyî îranê, lê eva ku 
cihê dilêşiyê ye ev e ku, beravajî 
biryara parlemênta Kanadayê, bi 
sedema parastina berjewendî û 
mijarên aborî û siyasî, gellek caran 
welatên pêşkevtî û demokratîk 
û heta nawendên navnetewî jî, 
çavpoşî ji wan cînayetên Komara 
Îslamî kirine û her eva jî, bûye 
sedema destberdana vê rejîma 
hov bona afirandina cînayetên zê- 
detir. 

Lewra me dît ku di sala 1988'an 
de, û piştî wê di îranê de, bûye de- 
hika komkujî û jinavbirina fîzîkî û 
tesfiyeya cudahizran û di encam 
de bi hezaran azadîxwazên weke 
Dr. Qasimlo, Dr. Şerefkendî, Şapûr 
Bextiyar, Kazim Recewî û ... hwd, 
ku di eniya opozisyona dewleta 
Xumeynî de bûn, di navxwe û 
derve hatin teror û îdamkirin. 
Niha jî û hevdem digel biryara 
dîrokî a parlemênta Kanadayê, 


Arif vêlzî 


nêzîk bi sê hezar çalakên medenî, 
mesebî, sendîkayî, xwendekarî û 
çalakên siyasî ên gelên îranê, di 
girtîgehên Komara Îslamî de ne 
û hejmarek ji wan jî çavnihêriya 
hukmê îdamê dikin. 

Lê eva ku cihê dilxweşî û hur- 
metgirtinê ye, biryara parlemênta 
Kanadayê ye, jiber ku bê guman 
rengdan û bandora xwe heye, û 
zengek xeterê ye bo karbidestên 
Komara Îslamî di vê derheqê de 
ku, hêj welatên xwedî wîjdan hene 
ku komkujiya sala 19888'an jibîr 
nekirine û rê bo ducarîbûna vê 
ezmûna tal nadin. Girîngtir ji wê jî 
ev e ku hekî bêt û dirêjî bi pêva- 
joya vê gelaleyê bê dan û ji bo par- 
lemênta Ewrûpa û welatên din ên 
xwedî bandor bê şandin û ji aliyê 
civaka cîhanî ve bi fermî bê nasîn, 
dibe kartek fişarê bona zêdetir 
îzolekirin û di encam de dedgehî 
kirina karbidestên wî çaxî ên Ko- 
mara Îslamî ku rêkxer û rêveberê 
pêvajoya komkujiyê bûn. 

Kurdistanê, û kêşeya petrolê: 



A ştî Hewramî wezîrê Sa- 
manên Xwezayî ên Herê- 
ma Kurdistanê ragehand 
ku; "Dabeşkirina samanan yek ji 
alavên bingehîn ê deshilatê ye, û 
Bexda bi cîbicînekirina yasayê, 
ewlehiyê têk dide û îraqê ber bi 
hiloşînê dibe”. 

Rojnameya Gardiyen ji ziman Aştî 
Hewramî ve belav kir ku; "Tenê 
rêya mana me pêşkevtina aborî 
ye, jiber ku tenê dirûşmên derheq 
demokrasiyê bes nînin.” 

Berpirsyarên Hewlêrê ji vê yekê 
nîgeran in ku serokwezîrê îraqê 
Nûrî Malikî, ji heman şewaza se- 
pandina deshilatê mifahê werdi- 
gire ku bi nêrîna Kurdan bû sede- 
ma jinavçûna deshilata Sedam 
Husên. 

Fuad Husên Serokê Dîwana Sero- 
katiya Herêma Kurdistanê rage- 
hand ku; "Gellek ferq û cudahî di 
navbera îraqa îro û îraqa caran de 
heye, nifşa me li îraqê mezin bûye 
û beşek bûye ji hêza rûbirûbûna 
bi dijmin re„ lê nifşa niha xwediyê 


azadiyê ye û naxwaze vê azadiyê 
jidest bide”. 

Serokê Dîwana Serokatiya Herê- 
ma Kurdistanê herweha dibêje 
ku; " Heke em û Bexda nekarin 


bi hevre bijîn, hewce ye ku bas 
ji mitodek din bihê kirin, em ali- 
yek nînin ji aloziyên navbera Şî'e 
û Suniyan de, lê hekî agir berbû 
mala cîranê te, di daviyê de mala 
te jî wê bişevite, kesê agir jî vedi- 


Eva di demekê de ye ku Barzanî 
jî hoşdarî da û got ku gerra nû ye 
peywendiyên me tevî Bexdayê, 
derfeta herî dawî ye, û herweha di 
beşek din ya gotinên xwe de bas 
ji zêdebûna rola kompaniyayên 
cîhanî ên petrolê li Herêma Kurd- 
istanê kir. 

Cihgirbûna ewlehiyê li Herêma 
Kurdistanê bûye hêzek mezin 
bona rakêşana berhemhênerên 
bîhanî. Lewra em dibînin ku 
berpirsatiya parastina ewlehiya 
kêlgeha Teqteqê li stûyê kom- 
paniyayek Berîtanî ye û bona vê 
yekê jî hêzek taybet li Başûrê 
Afrîqay anî ye. Herweha paras- 
tina devrûberên kêlgehê jî li stûyê 
hêzên ewlehî ên Herêma kurdis- 
tanê ne ku ji aliyê dezgehên îti- 
laatî ên Amerîkayê ve hatine per- 
werdekirin. Bi vî awayî îro rojê 
Hewlêr bûye pêtexta cîhanê di 
warê geriyan bi dû petrolê de. 


Kanada: serkom- ■ 
arê îranê pêlîstok e. 



W ezareta Derve a 
Kanada ragehand, 
serkomare nû ye 
îranê xincî pêlîstokekê ku di 
destê Xamineyî da ye, tu tiştek 
din nine. 

"Can Bêrd” wezîrê derve yê 
Kanada ragehand, hilbijartinên 
îranê gelek ne dadperwerane û 
ne demokratî bûn. 

Wezîrê Derve yê Kanada got: "Di 
îranê de berbijêr dibe ji fîlterên 
Şêvra Nobedar re derbaz kirin û 
di navbera 700 kesî de tenê 8 kes 


kêrhatîbûna wan qebûl bin û ew 
8 kes jî bi tevahî bawerpêkiri- 
yên nizama wîlayeta Feqîh bûn. 

"Can Bêrd” zêde kir, hilbijar- 
tina dewra yazdehemîn ya 
serkomariya îranê, bi tewahî 
ji aliyî rejîma îranê ve hatibû 
muhendisî kirin û got: "Hesen 
Rûhanî serkomarê nû yê îranê 
tenê pêlîstokek di nav destên 
Xamineyî de ye”. 


G8: Dewleta nû ya Sûriyê 
divê bê avakirin 



Berpirsyarên 8 welatên pîşeyî ên cîhanê, piştî civînek du rojî ku 
li îrlenda Bakûr birêve çû daxûyaniyek belav kirin û têde pêda- 
girî li ser lidarxistina civîna "Jinêv 2" kirin û daxwaza vê yekê jî 
kirin ku dewleta nû a Sûriyê divêt di vê civînê de bê diyarîkirin. 

Civînê herweha biryara alîkariyek pitir ji yek milyardî bona xelkê 
Sûriyê da. 

Di vê civînê de cêhgirê Wezareta Derve a Rûsiyê li dijî helwêsta civînê 
sekinî û ragehand ku divêt ji rêya aştiyê kirîza Sûriyê bê çareserkirin. 

Di beşek din a vê daxûyaniyê de hatiye ku, hewce ye rejîma Tehranê 
bi awayek zelal programa etomiya xwe eşkere bike û bona çareseriya 
vê pirsê pêngavan hilgire. 

ne di rê de ye 


erokwezîrê Turkiyê jî bi 
wan rêberên siyasî ên 
welatên herêmê ve zêde bû 
ku hatina xelkê nerazî bo 
ser şeqaman dêxne stûyê welatên 
derekî ; û wan neraziyan jî wek çend 
kesên têkder bi nav dikin ; ku bi fîti- 
ka welatên herêmê ên neyar dest bi 
meşên nerizayetiyan kirine ; lê bi vê 
ferq û cudahiyê ku li welatê wî de 
hilbijartin bi awayên demokratîk 
birêve diçin ; lewra dibêje ku emê bi 
riya sindûqan ve bersiva neraziyan 
bidin. 

Herçend ku meşên nerazîbûnê di 
destpêkê de pêwendî bi parastina 
jîngehê ve hebû ; lê piştre meşvanan 
bo çend rojên berdewam qada 
Teqsîmê kirne nawenda nerizay- 
etî eşkerekirina xwe û rexneki- 
rina siyasetên Erdoxan di warê 
sînordarkirina azadiyên takekesî 
û destêwerdana li nav karûbarên 
jiyana takî ya hemwelatiyan û zi- 
rargehandina bi civatgeha laîk ya 
Turkiyê. Ew nerizayetî eşkerekirin 
li awayê herî xirap a xwe de dik- 
are aliyê kêm rûyê demokratîk û 
aştîxwazanebûna AKP li ber çavê 
bîrûraya giştî ya navxwe û derveyî 
welat lekedar bike û bikare beşek 





ji dengderên AKP bo aliyê xwe 
rakêşe. Eva bo partiyekê ku dixwa- 
ze bibe modêleke deshilatdarîkir- 
inê bo welatên herêmê ; û dixwaze 
bibe endamê Yekîtiya Ewropa ; wek 
şokekê be ku AKP çavnihêriya wê 
nedikir. 

Ji aliyek din ve jî bi sedem vê pêva- 


joya aştiyê ku AKP dest pêkiriye ; û 
ji aliyek din ve bi hemû hewla xwe 
li hizra herifandina deshilata Beşar 
Esed de ye ; îmkana destêwerdana 
îranê li wan meşên nerazîbûnê de 
heye. Ew rejîma ku li dema bidest- 
vegirtina deshilatê ji aliyê AKP ve 
wek partiyek Îslmaî pirr kêfxweş 
bibû û pêşwazî lê kiribû ; niha bi 
hewlên lawazkirina AKP kêfxweş 
e ; û bê guman hewlê jî jêre dide. 
Bi Taybetî li wan dawiyane de ku 
AKP hewlek zêde dide ku ew bibin 


mînak û modêla deshilatdariyê li 
herêmê de ; vê yekê pêgeha îranê 
çend qat lawaztir kiriye ; û nikare 
partiyeke Îslamî a nermrew a Sune 
bibîne ku cihê wan li herêmê de lêj 
kiriye ; lewra renge destê îranê li 
tûjkirina meşvanan de hebe. 
Herçend hinek şirovekarên siyasî 
vê meşê wek buhara Turkî bi nav 
dikin ; û dibêjin ew Buhara Turkî 
berevajiyê Buhara Erebî ; wê bibe 
sedema li ser kar nemana AKP wek 
partiyeke îslamxwaz û di cihê wê 
de sekolar wê bêne ser kar ; lê Er- 
doxan bi bawriyek zêde ve dibêje 
ku Buhara Turkî wê demê dest 
pêkir ; ku xelkê dengê xwe dane 
wan û sekolar avêtinê qeraxê. Niha 
çi buhara Turkî li rê de be ; yan wek 
Erdoxan gotî bidawî bibe ; giring ew 
e ew meş dikare destpêka şikestina 
tirsa sekolaran bona hatina ser 
şeqaman û îhtimala berdewamiya 
wê di derfetên din de be ; ku ew 
yek dikare Buhara Turkî li Erdoxan 
bike zivistaneke sar ya bi seqem. 

Ji aliyek din ve berdewamiya wan 
meşan pêvajoya aştiyê jî wê asteng 
bike ; û ew yek dikare carek din 
Kurdan û dewletê vegerîne dema 
şer ; lewra weha dixûye ku li de- 
mek weha de hewcehiya Kurdan 
bi aramiyê hebe û ji derfetên aram 
mifahê wergirin bo xebitîna li ser 
pirsa Kurd ; herçend ku ew pêvajo 
gellek hêdî jî here pêş. 


Doma R: 2 

Serkevtina Rûhanî di vê hilbi- 
jartinê de, herçen wateya "NA” 
gotin bi rêber û hevhizrên vê 
nîşan didem, lê hekî îradeya 
Xamineyî bo guhertinên bertesk 
û qebûlkirina kirîza rewşa welat 
û derçûn di vê rewşê de li pişt 
nebe, pênaçe bikare çavkaniya 
heta guherînek kêm jî be ku 
îdîaya wê dike. Her weke Ref- 
sencanî û Xamineyî ji di serdemê 
serkomariya xwe de nekarîn tu 
tiştekî biken û îfade bi bêdeshi- 
latiya xwe kirin. 

Erkê xelkê îranê piştî vê binav 
hilbijartinê ev e ku, bi awayek 
yekdeng û micit li ser daxwazên 
siyasî û bingehiyên xwe pêdagir 
bin û vê rastiyê berçav bigirin 
ku astenga serek ya rêya de- 
mokrasî, mafên netewî, edalet 


û aboriyed dirust, guzerana baş 
ya xelkê û jinavirina ferq û cuda- 
hiyê, bi guherîna mohreyên nav 
deshilatê ku yek ji wan serkomar 
e, nagehe encamê, belkî yasaya 
bingehî, deshilata bê sînor yê 
rêber, berpirsyarnebûba rêber 
di hember xelkê de, rola Sipaha 
Pssdaran û deshilata cur bi cur 
û dest biserdegirtina saman 
welat ji aliyê wê sipahê ve, de- 
wra civata nobedar û begiştî he- 
bûna vê rijîmê di tewahiya xwe 
de astenga sereke ne li ser rêya 
demokrasiyê û mixabin tu binav 
çaksazîxwazekê jî,bername bona 
vêdebirina wan astengan nîne û 
heta basê jî jê nakin û bawer bi 
ziwirîn di bazneya neûariyê di 
hilbijartinê li navbera xirab û xi- 
rabtir de heye, ku eva jî daxwa- 
zên sereke ên xelkê îranê bi cih 
naîne. 

Eva jî ku beşek ji xwedî mer- 


cên dengdanê çûn ser sindûqên 
dengdanê, berheqbûna rejîmê 
naselimîne,çima? Meger di re- 
frandoma sala 1358’an de, ku ji 
bilî Kurd û hêzên siyasî ên Kurd 
ku bi sedema nedemokratîk- 
bûnê refrandok baykot kirin, 
bi gotinên rejîmê %90 ji xelkê 
deng bi avabûna nizama Komara 
Îslamî nedan? Ku îro helwêsta 
Kurd bûye helwêstek dîrokî û 
piraniya dengderên vê rejîmê jî, 
niha jî wêzarin û li wî denga ku 
dayîne poşman in. 

Ruhanî ku di vê hilbijartine de bi 
ser ket, di teblîxata hilbijasrtinê 
de ku bas ji aştiya netewî dikir, 
ku diyare mebesta wî aştî di 
navbera aliyên nava rejîmê de ye, 
bona vê nakokiyên navbera wan 
de nehêle û li arîşeyên navbera 
wan de kêm bibe û, hekî di vê 
peywendiyê de serkevtî jî be çi 


xêrek bona xelkê têde ye? daw- 
erî li ser vê ku Rûhanî di navbera 
wefadarî bi sozên xwe ên berte- 
sik û wefadarî mana weke berê 
bi Xamineyî, giraniyê dixe ser 
kişan aliyê û rengê niha zû be û 
pêşeroj vê yekê zêdetir û baştir 
eşkere dike û ceribandinek din 
dixe pêşiya xelkê îranê û bîrûra- 
ya giştî a Cîhanê. 

Bi giştî encama hilbijartina 
serkomariyê di îranê de tiştek 
niye ku berheqbûna beşdariyê di 
hilbijartinê de biselimîne û yan jî 
helwêsta baykotê bi nebaş der- 
bixe, jiber ku de her du haletan 
de armanc "NA" gotin bi rejîmê 
bû ku di vê hilbijartinê de xwe 
bio serkevtî dizane. 

PDKÎ 

Deftera Siyasî 
30.03.1392 
20.06.2013 

R iza Şamoradî kurê 
Mihemedemîn sala 
1348'an, li gundê 
“Kanî Bûçkel" ya ser 
bi Bajarê Sinê di malbatek 
nawendî de tê dinê. Riza her 
di gundê xwe de temenê zaro- 
katiya xwe derbaz dike heya 
dema çûna xwendingehê tê, 
diçe xwendingeha gundê xwe 
û dewrana despêkî a xwendinê 
bi dawî tîne. Bi sedema 
nebûna xwendingeha 
nawendî di gundî wî de, 

Riza ber bi bajarê Sinê 
diçe û li wir sala yeke- 
mîn a xwendina xwe bi 
dawî tîne, lê mixabin bi 
sedema hejarî û deste- 
ngiyê desta ji xwendinê 
dikêşe û vedigere mala 
xwe û mil bi mile mal- 
bata xwe dest diavêje 
karê cotkariyê. 

Riza Şamoradî derheq 
nasîn û tevlîbûna xwe 
bi PDK îranê re weha 
dibêje; “Piştî serkev- 
tina şoreşa gelên îranê 
pêşmergên PDK îranê ha- 
tin gundê me û xebata xwe 
dimeşandin û gellek caran 
bona xwarin û bêhn vedanê di- 
hatin mala me, eva bû despêk 
ku ez PDK îranê nas bikim 
û herweha ji siyaset û ber- 
nameyên wê bo pêşerojê hez 
bikim, lewra di temenê 17 
saliyê de min peywendî 
bi refên nepenî ên 
PDK îranê re girt. 

Bi sedema 

geşekirina nifûza 
PDK îranê di nava 
xelkê gund û de- 
vera me de, Ko- 
mara îslamî pirr 
aciz bû, lewma ket 
hizra birrîna rêya 
peywendiyên xelkê 
tevî PDK îranê û di 
sala 1364'an bona 
birrîna wan pey- 
wendiyan û her- 
weha çekdarkirina xelkê de- 
verê, paygayek di gundê me de 
ava kir. Ez û Hoşeng Nasirî ku 
mixabin şehîd ket, yek ji wan 
kesan bû ku endamê PDK îranê 
bûn, lê bi zorî em hatibûne çek- 
darkirin û şevê me nobedariya 
binkeya rejîmê dida. Bi sedema 
peywendiya xwe a nepenî, min 
PDK îranê ji tewahiya rewş û 
riftarên paygahê haydar dikir. 


Di devera me de bone mêlî- 
tarîzekirina deverê, Komara 


Riza Şamoradî: 

sala 1368'an de rejîma Komara 
îslamî bavê min destbiser kir û di 
dema îşkencekirinê de bavê min 
her du çavên xwe ji dest dan 








Îslamî sê binke ava kiribûn, 
piştî heyamekê PDK 
îranê peyamek ji 


xebatê dimeşînim. 


daxwaz hatibû kirin ku bona 
rakirina wan sê paygahan em 
hevkariya partiyê bikin. Me 
daxwaza partiyê qebûl kir û 
roja 13.06.1365 (1986) dest 
bi ser paygayan de hat girtin 
û tewahiya çek û teqemeni- 
yên wan ket destê pêşmerge û 
piştre ew binke bi tewahî hatin 
şevitandin. Bi vî awayî derbek 
mezin li hêzêzn Komara Îslamî 
li dewera me de ket û her- 
weha bi awayek fermî ez bûm 
pêşmergê PDK îranê û heya 
niha jî di xizmet partiya xwe de 


Şamoradî roja herî nexweş a 
jiyana xwe weha tîne ziman; 
"Yekemîn roja nexweş a jiyana 
min roja şehîdketina Dr. Qa- 
simlo bû, jiber ku ez bi wê bûy- 
erê pir nerihet bûm, herweha 
bûyerek din di jiyana min de ku 
birastî derbek pir giran bû ku 
li min û malbata min ket ew bû 
ku, sala 1368’an de rejîma Ko- 
mara îslamî bavê min destbis- 
er kir û di dema îşkencekirinê 
de bavê min her du çavên xwe 
ji dest dan û ji wê demê pêve 
heya niha roniya çavên xwe jid- 


est daye û kor e”. 

Riza derheq roja herî xweş a 
jiyana xwe jî dibêje; "Du rojên 
xweş di jiyana min de hene, ew 
jî roja dîtina her du rêberên 
şehîd ên PDK îranê Dr.Qasimlo 
û Dr.Şerefkendî bûn. 

Jiber ku min ji nêzîk ve rêberên 
xwe dîtin û me bi 
hev re axaftin ki- 
rin”. 

Riza Şamoradî 
derheq jiyana xwe 
ya hevpar dibêje; 
"Sala 1372’an, bi 
sedema topba- 
ranên Komara 
Îslamî PDK îranê 
baregehên xwe bo 
Bayincanê vegu- 
haztin, li wir tevî 
malbatek Îranî ku 
du kurên wan di 
nava refên hêza 
Giyareng de şehîd 
ketibûn û li Bajarê 
Qeladizê akincî bûn nasyar 
bûm. Piştî derbazbûna 
midehekê bi ser têkiliyên 
di navbera me de, min pir ji 
riftarên keça wê malê ya bi 
navê Fatîme hez kir. 

piştî medehekê min 
xwazgîniya Fatîmê 
kir û malbata wê 
razî bûn bi zewicî- 
na me, eva bû ku 
di sala 1374’an de 
me jiyana hevbeş 
pêk anî û berhema 
jiyana me jî sê kur 
in". 

Riza Şamoradî di 
dawiyê de rû li kadr 
û pêşmergên PDK 
îranê dike û dibêje; 
"Her weke heya niha 
bi germî xebat ji 
aliyê we ve hatiye 
meşandin, ji niha 
pêve jî li ser xebata 
xwe micit bin, jiber ku em li cem 
xelkê Kurdistanê pir xweştevî 
ne û him jî wîjdana we li hem- 
ber netewa we de rihet û asûde 
ye. Ez daxwazê ji xelkê Kurdis- 
tanê dikim ku bona serkevtina 
xebata gelê Kurd, pişta PDK 
îranê bernedin". 


Hevpeyvîn:Faxir Molûdî 

R oja 20’ê Hezîranê, ji ali- 
yê rêxistina NY ve, weke 
roja cîhanî a penaberan 
hatiye diyarîkirin. Li gor 
pênaseya sereke a penaberan; 
"Penaber bi kesekê tê gotin ku ji 
welatê xwe bi sedema kêşeyên 
siyasî, olî, civakî, regezî, ziman û 
pirsên netewî ji aliyê deshelat an 
jî girûpekê ve dikeve ber gefan û 
bi neçarî û yan jî bi dilxwazî ber 
bi welatek din diçe. 

Piştî şoreşa gelên îranê di sala 
1979’an de, deshilat di îranê de 
kete destê taqimek dîktator de 
û her di despêka deshilatdariya 
xwe de selimandin ku tu baweri- 
yek bi azadiyên siyasî, civakê, 
hizbî û takekesî nînin û bi girtin 
û kuştina xelkê deshilata xwe se- 
pandin. 


Deshilatdariya nû di îranê de, 
her di despêkê de bi qasekê dijî 
mirovî bû ku, li seranserê îranê 
û bitaybet Kurdistanê, xelkê 
azadîxwaz û cudabîr rewşa han 
qebûl nekirin û di encam de 
Kurdistan bûye qada şoreşa aza- 
dîxwazên îranê bi giştî. Berxwe- 
dana xelkê Kurdistanê li hember 
dîktatoriya melayan bûye sedem 
ku rejîm bi tewahiya hêza xwe 
êrîşê bike ser Kurdistanê û mix- 
abin axa Kurdistanê cardin hate 
dagîrkirin. 


Ev rewşa han bûye sedem ku 
beşek ji xortên Kurd bona xebat 
li dijî Komara Îslamî, bi neçarî 
rû li îraq û Herêma Kurdistanê 
bikin, lê serbarê berdewambûn li 
ser xebata xwe, digel gellek arîşe 
û pirsgirêkên curbicur berbirû 
bûn ku emê îşarê bi çend xalekan 
bikin. 



Çeko Ehmedî 


Di warê derûnî de: Eşkere ye ku 
wargeha, Kultûr û cihê jidayîk- 
bûnê, rolek girîng li pêkhatina ke- 
satiya mirov de dibîne. Lewra ew 
kesên ku rû li dervey welat dikin, 
bitaybet ew kesên ku bi neçarî 
sînorên welatê xwe dibezînin, di- 
gel aloziyên nasnameyî berbirû 
dibin û nikarin şunasa cihê ku lê 
akincî dibe wergire û herweha 
digel kultûr û nasnameya xwe jî 
hêdî hêdî bîhanî dibe û di encam 
de digel arîşeyên derûnî bitaybet 
nexwşiya Xemokiyê barbirû dibe. 

Hejmarek ji wan kesan ku bi 


sedema karên siyasî li Rojhelatê 
Kurdistanê ve ber bi îraqê pena- 
ber bûne û li Herêma Kurdistanê 
akincî ne, piştî derbazbûna 30 
salan, hêj xwediyê regeznameya 
îraq û Herêma Kurdistanê nînin 
û bona birêvebirina karûbarên 
xwe ên rojane, digel arîşeyên zaf 
berbirû ne. Eva di demekê de ye 
ku di piraniya welatên cîhanê de, 
midehek bona wergirtina regez- 
namê bo penaberan hatiye di- 
yarîkirin. Erkê ser milê tewahiya 
welatên endam di NY de ye ku 
carnameya cîhanî ya mafê mirov 
derheq penaberan berçav bigi- 


rin, lê mixabin li herêma Kurdis- 
tanê bona çareseriya pirsgirêkên 
Kurdên Rojhelatê kêmtirîn pên- 
gav hatiye avêtin. 

Beşek din ji Kurdên Rojhelatê 
Kurdistanê ku bi salane rewşa 
xebata xwe guherîne, di kempên 
curbicur de akincî ne û xizmet- 
guzariyên kempên wan di astek 
gellek nizm de ye û piraniya wen 
neçarin karên curbicur û zehmet 
bikin. Ji ber ku bi sedema nebû- 
na regeznameya Îraqî, nekarîne 
weke kesê din ên Îraqî bi rihetî 
dirêjiyê bi xwendinê bidin û bib- 
in xwediyê karek fermî. Lewra 
pêşeroja wan jî pêşerojek tarî û 
nediyar e. 

Bê gomanher penaberek bi hêvi- 
ya vê rojê dijî, ku bi karê rojekê 
vegere welatê xwe û li jêr deshe- 
latek demokratîk û xelkî de ji- 
yanek aram derbas bike. 




Roja cîhanî a penaberan 




Dûpişkên zîndî bûne xwa- 
rina taybet ya îraqiyekê 

D ûpişkên zindî bûne xwarinek taybet û bi tam ya îraqiyekê temen 34 salî û heke dest ji xwarina dûpişkan hilgire, rewşa wî xirab 
dibe û halê wî têk diçe. 

Casim Mihemed cotkar û xelkê Hawêr ya bajarê "Samra" ye ku bi awayek heyrîmayî adet bi xwarina dûpişkên zindî kiriye û li gorî gotina wî, xwa- 
rina dûpişkan cem wî tamek zaf xweş heye û nikare dest lê hilgire. 

Casim heke sê roj dûpişkê nexwe, rewşa wî xirab dibe û bi neçarî diçe nêçîra dûpişkan, û bi zindî dixwe, heya neçar dibe zêde dûpişkan nêçar 
bike û hilgire bo zivistanê. 

Eval5 sal e ku ev dûpişkên zindî dixwe û bi gotina pizîjkan jehra dûpişk tu bandorek xirab li ser leşê wî nedaniye, belkû bandorek baş jî li ser 
sîstema parastin û saxlembûna leşê wî heye û bi kêmî jî nexweş dikeve. 

Agirgeha Siyahkel ji nav diçe 


Ajansa kurdpa: Şûnwarên dîrokî 
ên kurdistanê bi sedema xemsari- 
ya berpirsan û aliyên pêwendîdar, 
ber bi neman û jinavçûnê diçin. 
Agirdana "Siyahkel" ku li 25 
kîlometriya bajarê Eywan a ser bi 
parêzgeha îlamê hilketiye û yek 
ji şûnwarên giring ên vî bajarî 
tê hesibandin, di heyamê çend 
salên derbazbûyî de bi sedemên 
xwezayî û mirovî beşek berbiçav 
ji dîwarên wê hatine herifîn. 

Ev agirdan ku ji geç û kevirên 
rûbaran hatiye çêkirin, dîroka 
wê vedigere bo serdemê deshe- 
latdariya Sasaniyan û pêka wan 
vekolînên ku kevnarnasan encam 




dane, renge bajarê windabûyî yê 
"Aryohan" di vê deverê de be. 
Bajarê windabûyî yê "aryo- 
han" yek ji bajarên windabûyî ê 
parêzgeha îlamê ye ku pêka bel- 
geyên dîrokî û bi gotina gerîde 
û rojhelatnasan li qerax çemê 

"gingîr” bûye. 

Ev agirdan cihê birêvebirina rê 
û resmên ola Zerdeştiyan bûye 
ku di sala 1349’an a Rojî ji ali- 
yê şûnwarnasekî Biljîkî bi navê 
"Vandêr Bêrg" ve hat vedîtin. 


Çarîneyên Baba Tahir Hemedanî bo ser 


zaravayê Soranî jî hat wergêrankirin 


Helbestvan û nivîskarê Kurd 
Rehîm Luqmanî, helbestên Baba 
Tahîr Hemedanî ji zaravayê Lorî 
û Goranî ve, wergêrande ser zara- 
vayê Soranî û 2 hezar berg jê çap 
û belav kir. 

Rehîm Loqmanî mamostayê 
Edebiyata Farsî li zanîngeha Sinê 
di pêşekiya kitêbê de nivîsandiye 
ku li gor çavkaniyan Baba Tahîr 
di serdemê deshilata "Toxrol” 
wate di sedsala 5'an de jiyaye. 
Baba Tahir cuda ji dubeytiyên 
xwe, çend pirtûkên cur bi cur bi 
zimanên Erebî û Farsî jî hene. 


Çwari ne ka ni 
BabaTahêri Hcmcdani 

Turkiye xelata 


baştirîn fîlmî 


D erhênerê ciwan ê bajarê 
Silêmanî, Sîna Mihemed li 
fîstîvala hunerî ya welatê 
Turkiyê bo aştî, bi kurte 
fîlma "Diyarî" beşdarî kir û xelata 
zêr ya vê fîstîvalê bidestve anî. 

Derhênerê fîlma "Diyarî" rage- 
hand: "Piştî bidawîhatina fîlma 
"Diyarî", min biryar da ku li fistîv- 

ala hunerî ya Turkiyê bo 
aştiyê beşdarî bikim, û 
min karî xelata zêr ya vê 
fistîvalê bidest bînim". 

Navbirî got: "kurte fîlm 
ji nivîsîn û deranîn û 
wênegirtina min e û 
kompaniya ya "Hama" 
karê berhemanînê girte 
stûyê xwe". 

Fistîvala aşitî her sal 
li Turkiyê birêve diçe 
ku mezintirîn fistîvala 
hunerî ye, ev sal zêdetir 
ji 140 welatên cîhanê 
têde beşdar bûn û di vê 
fîstîvalê de kurte fîlma 
"Diyarî" karî xelata zêr 
ya baştirîn fîlmê bidest 
bîne. 



Dilê şivan bixwaze dikare şîr ji 
nêrî bidoşe: 

Dema dilê mirovan bixwaze û 
xwestina kar û hezkirina kar pê 
re hebe dikare gelek tiştan bike û 
herwiha gelek rêyan bibîne. Tiştan 
mirov bi xwestin û ji dil bike mirovê 
biserkeve. 

Dilê tirsonek singê gewr nabîne: 

Ev gotin li ser revandina qîzan hati- 
ye gotin. Heke xort mêr be kesê ku 
dilê wî tê de heye, heke malbata wê 
nedayê jî wê birevîne. Lê xortê ku 
newêribe birevîne, dê ji dildara xwe 
bêpar bimîne. 

Dilê xezeb nagibin miradan: 

Dilên bi xezeb an bi kerb û zalim û 
lezgîn be tim zû diqedin û ji ber ku 
bi lez tevdigerin di nêvî de astengî li 
himber wan çêdibin. Her wiha nagi- 
hîjin tiştên ku dixwazin. 

Dilop bi xwe cîhê xwe çê dike: 

Tiştên xwezayî, mirov destê nede 
jî ew bi xwe xwe diguherînin. Tiştin 
hene ku mirov divê dest navêjê ji bo 
ku bi xwe bijî an çê bibe, heke mirov 
mudaxele bike dibe ku ji dirûvê xwe 
derkeve û şaş çê bibe. Carinan bûyer 
bi awayê xwezayî çê bibin baş e. 

Dim çiqas di kûp de bimîne ew 
qas nêzîkiyê bi sîrkê dike. 

Tiştê ku di dema xwe de neyê bi- 
karanîn di demê din de rûmeta wan 
namîne û her diçe ji dirûvê xwe der- 
dikevin û tu sûdeya wan namîne. 
Wekî her ku dims bimîne wê tirş 
bibe û nayê xwarin. 










































Ş aristana Kengaw- 
er yek ji şaristanên 
parêzgeha Kirmanşah 
a Iranê ye. Nawenda ve 
şaristanê bajarê Kengawer 
e, ev şaristana kevin li qerax 
ziyaretgeha Anahîta hatiye 
çêkirin û kevnariya wê ve- 
digere bo 1126 sal berî niha 
û geşekirina vê perestgehê 
di sefernameya "rêya roja- 
vayî ya Ebrîşem" de hati- 
ye nivîsandin, belkî yek ji 
sedemên vê ku perestgeh li 
vir hatiye çêkirin eva be ku 
bajarê Kengawer xwediyê 
gellek kaniyan e. 

Hilkefta coxrafiyayî ya 
şaristana Kengawer 

Kengawer di navbera rêya 
Kirmanşah û Hemedan û li 
ser rêya dîrokî ya Higmtenê 
Tîsfon hilketiye û rûberê wê 
884000 kîlometr e û li bakûr 
tevî Esedawa û li başûr tevî Ne- 
hawend û li rojava tevî Sehne û 
Hersîn û li rojhelat tevî Tûysirkan 
hevsînor e 

Sedemên binavkirina Kengawer 
zaf in, lê heke ji peyva "Kan Go- 
her" ve hatibe, nîşaneya ciwanî 
û paqijî û şiyan û hêza bêmînak 
ya vê deverê di îranê de ye. Heke 
ji peyva "Gong wer" ve hatibe, 


(Gong çemek mezin e li hindu- 
stanê) nîşaneya giranbihayî ya 
çavkaniyên ava vê deverê ye. 
Ya balkêş eva ye ku perestgeha 
Anahîta jî bi şanaziya firişta av û 
baranê li ser vê xetê hatiye çêki- 
rin. 

Belkî jî em bikarin bivêrî û "Cen- 
gawerî" ya xelkê vê deverê li 
dirêjahiya dîrokê di hember 
êrîşkaran, wek reh û rîşeya hev- 


oka "Kengawer" hilbiêrin û...hwd. 

"Îzîdor Xara" kesî coxrafînas ê 
Yûnanî yekem car di sala 37'ê Za- 
yînî ji Kengawerê derbaz bûye û 
ev bajare wek "Kengawer bi nav 
kiriye. 

Bêguman nêzîkbûna Kengaw- 
er bi "Higmetanê" nawenda 


hikûmeta Mad, 
û hilkevtina ba- 
jar li ser şarêya 
pêwendiyên 
Higmetane 
Beynol Nehrîn 
di avedaniya wê 
de bandor he- 
bûye. 

Şûnwar û awa- 
hiyên dîrokî: 
Perestgeha 
Anahîta, God- 
nîn tepe, pira 
dîrokî ya kûçe, 
girê Karxane, 
H e m a m ê n 
dîrokî û çandî 
ên Tewekol 
(kevn), hac Es- 
xerxan, Mêy- 
dan, Hesen xan, 
sercoba mezin, 
kanaçimeran û 
mala kevn ya 
Xolamhusênxan 
Sarî Eslanî û bazara kevnar ya 
Kengawer û... hewd. 

Cihên geryanê: Serabên Fiş, 
kotirlane, Maran, Xorem ava, 
Qere Gizlûyî ser û xwarê, baba Elî 
û rûbarê Xorem rûd. 


Şaristana Kengawer di navbera rêya Kirmanşah û Hemedan û li ser rêya 
dîrokî ya Higmtenê Tîsfon hilketiye û rûberê wê 884000 kîlometr e û 
li bakûr tevî Esedawa û li başûr tevî Nehawend û li rojava tevî Sehne û 
Hersîn û li rojhelat tevî Tûysirkan hevsînor e 


Hindustaniyekî çiyayê gundê 
xwe hilkûlî 

D aşrat Mancî, cûtkarekî Hindustanî ye ku 22 sal berî niha hevjîna 
wî tûşî nexweşiyek dijwar dibe û bi sedema nebûna rê ku ji çiya 
re derbaz dibû û nebûna tirombêlê negihşîte nexweşxanê û ji- 
yana xwe ji dest da. 

Xema mirina hevjîna wê heya qasek bandor li ser Daşrat danî ku bi tenê 
û bê alîkariyê û tenê bi tevirek destî di 22 salan de çiya hilkûlî û rêyek 
pan û berfireh ji bo hatin û çûna tirombêlan û xelkê gund çê kir. 

Ya balkêş ev e ku çêkirina rêya han bo dewleta Hindustanê tenê karê 
sê meh bû, lê ji ber xemsarî û guhnedana dewletê, wî bi tenê rêya 70 
kîlometrî bo 7 kîlometran kêm kir. 

D irêjtirîn û pantirîn 
pira cîhanê bi kabilan 
û helavîstî hat çêki- 
rin, ku di welatê Çînê de ye. 

Pira han li ser rûbarê "Şwaxîn" 
di navbera her du bajarên "Xi- 
yamîn û Jangzaw” de hatiye 
çêkirin ku dirêjahiya wê nêzî 
10 kîlometr û panayî jî 780 
metr e, û bilindahiya wê pirê 
227 metr e. 


Navê pirê danîn "Ciyaxîn 
Şwaxîn” û pirojeya vê pirê 7 
salan kêm kir. 

Tundiya hatin û çûyna ser 
pirê di demjimêrekê de 97 
kîlometr e, û ev tirombêlên 
ku nikarin di demjimêrekê de 
75 kîlometran biçin û hin ti- 
rombêlên barhilgir jî mafê bi- 
karanîna pira han nînin. 


"Îrîn Biraydî" ev xani- 
ma şoxûşeng e ku di 
nav 51 şaciwanên 
vî welatî de, hat di- 
yarîkirin. 

"Biraydî" şaciwana 
wîlayeta "Konêk- 
tîkt" a Amerîka ye, 
Piştî beşdarîkirin 
li pêşbirkêya 

şaciwaniya welatê 
xwe, tevî 51 


şaciwanên din 
di ahengekê de li 
wîlayeta Lasfîgas 
wek şaciwana 
Amerêka hat 
hilbijartin. 

Temenê 
"Biraydî" 25 
saleûxwed- 
iyê baw- 
ernameya 
aborî li 



zankoya Konêktîkt 
a e, û niha jimêryara 
kompaniya "Pru- 
dential Retire- 
ment" e. 

Tê çavrê ki- 
rin ku Biraydî 
nûneratiya 
Amerîka li 
pêşbirkêya 
şaciwanên 
hemû cîhanê 
bo sala 
2013'an 
bike ku 
biryar e di 
dahatî de 
birêve 
here. 


Şanonqs Rîçardson, namenênjeftrî OBama re şancfiBûn 



L i gor nûçegehaniya Feransê, polîsê Amerîka Rîçardson bi 
tawana şandina sê nameyên jehrî ji bo Barak Obama serkom- 
arê Amerîka, Maykl Blûmbig şaredarê Niyoyork û çalakvanek 
di warê kontirolkirina çekan, destbiser kirin. 

Dozgerê devera rojhelata Têgzas qala vê kir ku Rîçardson di dadgehek 
federal de amade bûye û ragehand ku heke tawana tawanbar bê îsbatki- 
rin dê bi 10 sal zîndanê mehkûm be. 

Li gor daxûyaniya dozgerê Amerîka tawana sereke ya Rîçardson gefki- 
rin ji Barak Obama serkomarê Amerîka ji rêrya şandina nameyên jehrî 


Eva di demekê de ye ku berpirsên Amerîka dibêjin Rîçardson gotiye 
polîs ku mêrê wî nameyên jehra Raysîn şandine, lê di vekolînê de derket 
ImJtîçardsoiijDixwejiame^şandibûn^^^^^^^^^^^^^^^^^^^^^ 





























